Follikulin. Follikulin (Folliculinum), estron — ayollar jinsiy gormoni. Homilador ayollar yoki boʻgʻoz hayvonlar siydigidan olinadi. Suvda erimaydigan, efirda, atsetonda va yogʻda yaxshi eriydigan kristall modda. Tuxumdonlar funksiyasi yetishmovchiligida, ayollar jinsiy aʼzolari yetarli rivojlanmaganida, amenoreyada buyuriladi. Yogʻli eritma holida ampulalarda 1 ml dan chiqariladi.